এদিকে মিয়ানমার থেকে পালিয়ে আসা অনুপ্রবেশকারী আরো ৩১ রোহিঙ্গাকে আটক করেছে লোহাগাড়া থানা পুলিশ। গত ২৪ ঘণ্টায় উপজেলার বড়হাতিয়া, পদুয়া ও চরম্বার বিভিন্ন এলাকায় অভিযান চালিয়ে তাদেরকে আটক করা হয়েছে। অভিযানে নেতৃত্বদানকারী এস.আই সোহরাওয়ার্দী জানিয়েছেন, উপজেলায় আশ্রিত অবৈধ অনুপ্রবেশকারী রোহিঙ্গাদের আটক অভিযান অব্যাহত থাকবে। এ ব্যাপারে লোহাগাড়া থানার অফিসার ইনচার্জ মো. শাহজাহান পিপিএম (বার) বলেন, এলাকার আইন–শৃংখলা পরিস্থিতি স্বাভাবিক রাখতে রোহিঙ্গাদের আটক করে ক্যাম্পে পাঠানো তাদের জন্য অপরিহার্য। তাই উপজেলার বিভিন্ন স্থান থেকে রোহিঙ্গাদের আটক করে ক্যাম্পে পাঠানোর অভিযান আরও জোরদার হবে। এ ব্যাপারে তিনি উপজেলার সর্বস্তরের জনগণের সহায়তা কামনা করেছেন। -পূর্বকোণ